
# Pécsi Tudományegyetem, Klinikai Központ Gyermekgyógyászati Klinika

**TÁJÉKOZTATÓ**



**2025**

Tisztelt Szülők, Kedves Betegeink!

Ezzel a tájékoztatóval szeretnénk Önöknek bemutatni a klinikánkat és megkönnyíteni eligazodásukat fekvőbeteg osztályainkon és járóbeteg rendeléseinken. Klinikánk jelenleg két telephelyen működik: József Attila utcai és Rákóczi úti telephely. 9 fekvőbeteg osztályon és 26 szakambulancián 358 dolgozó (orvos, egyéb diplomás, szak-, adminisztratív és fizikai dolgozó) szolgálja a beteg gyermekek gyógyulását. A klinika területén működik a kistérségi és városi házi gyermekorvosi ügyeleti szolgálat is, ami meggyorsítja a betegek vizsgálatát és kezelését.

A tényszerű tájékoztatáson túlmenően szeretnénk Önöket arról is biztosítani, hogy olyan kórházi környezetet igyekeztünk kialakítani, amely csökkenti mind a beteg gyermekek, mind az ő egészségükért aggódó szülő érthető szorongását. Arra törekszünk, hogy minden lehetséges módon mérsékeljük az orvosi vizsgálatokkal, kezelésekkel járó fájdalmat, kellemetlenségeket, és a kórházi ápolás idejét minél jobban lerövidítsük. A beteg gyermekeket a „bohócdoktorok” és a Nevetnikék Alapítvány alkalmazottai is rendszeresen látogatják, a hosszú kórházi ápolást igénylő gyermekekkel pedig kórházpedagógusok is foglalkoznak.

Őszintén reméljük, hogy munkatársaink nemcsak a beteg gyermekek gyógyulásához tudnak hathatósan hozzájárulni, de tevékenységükkel a kényszerű klinikai kezelés keltette rossz élményeket is hatékonyan mérsékelni tudják.

Tisztelettel:

Prof. Dr. Decsi Tamás

a klinika igazgatója

# ÁLTALÁNOS TUDNIVALÓK

## BETEGFELVÉTEL RENDJE

A belgyógyászati járóbeteg ellátás a Belgyógyászati Ambulancián, a tervezett osztályos felvételek ügyintézése a Betegfelvételi ablaknál történik. Orvosi beutaló szükséges a sebészeti és fül-orr-gégészeti szakrendelésen kívül minden szakrendelésre. Klinikánk Sürgősségi Osztálya a nap 24 órájában ellátja a beutaló nélkül érkező, akut ellátást igénylő gyermekeket. Minden esetben szükség van a gyermek és a szülők személyi adataira, valamint a gyermek TAJ kártyájára, melyet vizsgálat előtt a Felvételi Irodánál kell felmutatni. Kérjük, hogy ismételt megjelenés esetén a korábbi egészségügyi dokumentációt (leletek, zárójelentések) hozzák magukkal.

## KLINIKAI NAPIREND

A klinika fekvőbeteg osztályain a napirend a következő: 8.00 óra: orvosi vizit, délelőtt: gyógyszeres kezelések, vizsgálatok; 14.00 óra: orvosi vizit, esetmegbeszélések. Az egyes osztályokon a fenti napirend pontos időbetartása az osztályok sajátosságainak megfelelően kismértékben különbözhet. A professzori nagyvizit szerdán délelőtt 10.00 órakor a József Attila utcai telephelyen kezdődik.

## LÁTOGATÁS

Az Intenzív Osztály kivételével klinikánk minden osztályán a szülő napközben folyamatosan a gyermekkel lehet, a látogatás lehetőségét átmenetileg korlátozhatják a kórteremben fekvő, más betegekkel kapcsolatos teendők.

## SZÜLŐK ÉJSZAKAI ELHELYEZÉSE

Szoptató anyák részére az újszülöttel egy szobában ágyat és napi 3x étkezést biztosítunk.

Onkológiai betegeink szülei részére egy másik, elkülönített elszállásolási lehetőséggel rendelkezünk. E lehetőségről részleteket az Onkohaematológiai Osztály főnővérétől tudhatnak meg.

## A GYERMEK SZABADIDEJÉNEK ELTÖLTÉSÉRE RENDELKEZÉSRE ÁLLÓ LEHETŐSÉGEK

A klinika kicsiny alapterülete, épületadottságai sok tekintetben nem felelnek meg a korszerű ápolás követelményeinek. Ennek ellenére a klinika osztályain játszósarkok, könyvek, televíziókészülékek igyekeznek megkönnyíteni a gyermekek számára a betegségükről való megfeledkezést. Különböző szakkörszerű csoportos foglalkozások, a bohócdoktorok, valamint a Mosolygó Kórház alapítvány havonkénti rendszerességgel tartott előadásai is segítik a gyermekek szabadidejének hasznos eltöltését. A klinikán hosszabb időt töltő iskoláskorú gyermekek korrepetálása, tanítása kórházpedagógusok segítségével megoldott. Lehetőség van vezeték nélküli (WIFI) internetelérésre is.

## TÁJÉKOZÓDÁS A KLINIKÁN

A klinika bejáratainál és az udvaron több helyütt részletes tájékoztató táblák segítik az eligazodást. Végül felhívjuk a figyelmet a klinika Belgyógyászati Osztályának bejáratánál elhelyezett ún. **újszülöttmentő inkubátorra**, mely lehetőséget ad arra, hogy újszülöttjeiket ellátni nem képes anyák babájukat elhelyezzék és biztonságos, gondoskodó környezetben hagyják.

# Belgyógyászati osztály

# gastroenterológiai főprofillal

### Osztályvezető: Dr. Tárnok András, egyetemi docens

Telefon: 06-72 -536-000/38764

### Főnővér: Kocska Orsolya

Telefon: 06-72-536-000/38763

Ágyszám: 22

A Belgyógyászati osztály tevékenysége három feladatkörből tevődik össze:

1. A gyermek-belgyógyászati kórképek súlyosabb, klinikai felvételt igénylő formáiban szenvedő gyermekek ellátása csecsemőkortól 18 éves korig.
2. Az osztály teljes körű ellátást biztosít Pécs és környéke gyomor-, bél-, májbetegségben szenvedő betegeinek részére.
3. Dél-Dunántúl regionális gyermek-gasztroenterológiai központja-ként Baranya, Somogy, Tolna és Zala megyék komplex, súlyos gyomor-, bél-, májbetegeinek felsőszintű ellátását is biztosítja. Az ország 5 központja közül az egyik, ahol a Crohn betegek biológiai kezelése történik.

A heveny betegség miatt azonnali felvételt igénylő gyermekek ellátása mellett az osztály feladatkörének egyre nagyobb hányadát jelentik a különböző kivizsgálások, azaz az előre tervezhető módon, általában néhány napnál nem hosszabb időre történő klinikai felvételek. Az osztályon leggyakrabban előforduló betegségek a következők: tejcukor-érzékenység, tehéntejfehérje-allergia, táplálék-allergiák, lisztérzékenység, székrekedés, reflux betegség, gyulladásos bélbetegségek, epekőbetegség, valamint a visszatérő hasi fájdalom.

Az osztály működéséhez szervesen kapcsolódik a Gasztroenterológiai Szakrendelés.

# GASZTROENTEROLÓGIAI SZAKRENDELÉS

### Rendelő orvos: Dr. Tárnok András, egyetemi docens; Dr. Tészás Alexandra, tanársegéd és Dr. Tóth Gergely Péter, adjunktus

**Asszisztens:** Hartung Edina

**Telefon:** 06-72 -536-000/38712, 38793

**Rendelési idő:** hétfő 8:00-10:00

kedd 11:00-13:00

szerda 10:00-12:00

csütörtök 09:30-12:30

péntek 9:00-12:00

**Rendelés helye:** Ambulancia 1. számú rendelő

Előjegyzés alapján a szakrendelésen történik a Belgyógyászati Osztályról otthonukba bocsátott krónikus beteg gyermekek gondozása. Orvosi beutaló és előjegyzés alapján itt történik az enyhébb gyomor-bélrendszeri panaszokkal jelentkező, járóbetegként is kezelhető gyermekek ellátása is. Időpontot háziorvosi beutaló birtokában a 38793-es melléken tudnak egyeztetni hétköznap délutánonként 13:00-14:45-ig.

# BELGYÓGYÁSZATI AMBULANCIA

### Rendelő orvos: Dr. Turai Réka szakorvos

**Asszisztens:** Szabados Erika és Szösz Evelin

**Telefon:** 06-72 -536-000/38710

### Rendelési idő: hétköznapokon 7:00-15:00

### Rendelés helye: Ambulancia 10. számú rendelő

A belgyógyászati járó gyermekbeteg ellátás a Belgyógyászati Ambulancián történik. A rendelés napi betegforgalma jelentős. Betegeink háziorvosi beutalóval érkeznek. Itt történnek az ambuláns belgyógyászati kivizsgálások, vérvételek és szükség esetén a továbbirányítás osztályokra. A betegek behívása nem érkezési sorrendben történik és az ellátás komplexitása miatt előzetesen telefonon történő időpontadás nincsen, de beutalóköteles.

Minden esetben szükség van a gyermek és a szülők személyi adataira, valamint a gyermek TAJ kártyájára. Kérjük, hogy felvétel vagy ismételt megjelenés esetén a korábbi egészségügyi dokumentációt (leletek, zárójelentések) hozzák magukkal.

# VÉRVÉTEL

**Vérvétel:** hétfőtől péntekig 8-tól 11-ig.

**Vérvételre időpontkérés: 33735**

Sürgős háziorvosi kérés esetén előzetes, telefonon történő megbeszélését követően természetesen a vérvételt ezen időpontokon kívül is elvégezzük. Az eredményekről a háziorvosuknál vagy az EESZT-ben tudnak tájékozódni. Szükség esetén lehetőség van klinikánk Betegfelvételi ablakánál a laborleletek elkérésére munkanapokon 10 és 15 óra között, a gyermek TAJ kártyájának bemutatásával.

**TRIÁZS**

**Triázs ápolók:** Bernáth-Péter Ildikó, Lutz-Kállai Evelin

**Működési idő:** hétköznap 7:00-15:00

**Helye:** Sürgősségi osztály mellett, 10. számú rendelővel szemben.

A triázs szó a francia trier szóból származik, aminek jelentése rendezni, osztályozni, kiválogatni valamit.

A triázs vizsgálóba azon betegeket várjuk, akik belgyógyászati ambulanciánkra és sürgősségi osztályunkra beutalóval, vagy beutaló nélkül érkeznek.

Itt történik a beutalóval vérvételre érkező betegeink felvétele, ahol sorszámot kapnak ezután a belgyógyászati ambulancia előtt várják az ellátást.

Vizsgálatra illetve panasszal érkezőknek először a tünetek kikérdezése és az állapot súlyosság felmérése történik, ezt nevezik triázs vizsgálatnak. A triázst az osztály nővérei, ápolói végzik, ez alapján hívjuk be a betegeket nem érkezés, hanem súlyosság, alapján. Enyhébb panaszok esetén rövid kikérdezés, állapotfelmérés után a váróteremben tudnak várakozni az orvosi vizsgálat kezdetéig.

A magyar triázs rendszer csoportjai a következők:

1. **szint: azonnali beavatkozást igényel** (pl. újraélesztést, vagy lélegeztetést igénylő, eszméletlen betegek, stb.)
2. **szint: magas kockázatú** személyek, akik 15 percen belüli ellátást igényelnek (pl. erős fájdalommal küzdők, megváltozott tudatállapotú személyek, stb.)
3. **szint: sürgős esetek**, akikkel 30 percen belül kell foglalkozni (közöttük olyan életfunkciók alapján rangsorolva, mint az életkor, vérnyomás, pulzus, testhőmérséklet és a légzésszám)
4. **szint: nem sürgős esetek**, akikkel 60 percen belül kell foglalkozni, és mindössze egy vizsgálatot, vagy beavatkozást igényelnek
5. **szint: halasztható ellátásra** váró személyek, akikkel ráér 120 percen belül foglalkozni, mert nem igényelnek orvosi vizsgálatot, vagy beavatkozást

Erre az előzetes állapotfelmérésre azért van szükség, hogy a korlátozott kapacitású ellátó rendszer optimalizálja az erőforrásait, és ezáltal minél hatékonyabban el tudja látni a betegeket.

Először a legsúlyosabb betegeket látják el, akiknek azonnali orvosi beavatkozásra van szükségük, és csak utánuk következnek azok, akik tünetei nem annyira súlyosak és ráérnek várni egy kicsit. A várakozási idő tehát kizárólag az illető állapotának súlyosságától függ, és nem az érkezési sorrendtől vagy attól, hogy mentő hozta‑e be.

**ÜGYELET**

### Háziorvosi ügyelet: Hétköznap: 16:00-22:00

### Hétvégén és ünnepnap: 8:00-20:00

### Klinikai ügyeletes orvosok által biztosított ügyeleti ellátás:

### hétköznap: 15:00-16:00 és 22:00-7:00

### hétvégén és ünnepnap: 20:00-8:00

### Rendelés helye: Ambulancia 10. számú rendelő

# MANUÁLIS TANSZÉK

# SEBÉSZETI, TRAUMATOLÓGIAI ÉS FÜL-ORR-GÉGÉSZETI OSZTÁLY

### Tanszékvezető: Prof. Dr. Vajda Péter, egyetemi tanár

### Sebészeti részleg vezetője: Dr. Juhász Zsolt, adjunktus

### Traumatológiai részleg vezetője: Dr. Józsa Gergő, egyetemi docens

### Fül-Orr-Gégészeti részleg vezetője: Dr. Kovács Márton, tanársegéd

**Telefon:** 06-72- 536-000/38811

### Főnővér: Hermesz-Harangozó Katalin

**Telefon:** 06-72-536-000/38812

Ágyszám: 28

Az osztály tevékenysége három feladatkörből tevődik össze:

1. Az osztály teljes körű – azaz a traumatológiai, baleseti sérült gyermekeket is magába foglaló – teljeskörű ellátást biztosít Pécs és környéke részére.
2. Az osztály regionális tevékenysége során ellátja Baranya, Somogy, Tolna és Zala megyék speciális gyermeksebészeti kórképekben szenvedő betegeit (újszülött-, urogenitális és onkológiai sebészet, ajak- és szájpadhasadékos betegek komplex kezelése). További regionális fül-orr-gégészeti tevékenység a gyermekek audiológiai ellátása és légúti idegentestek eltávolítása.
3. A gyermeksebészeti osztály az egész országra kiterjedő ellátást biztosít a gyermekkori vizelettárolási, -tartási és –ürítési elégtelenségek komplex kezelésére, valamint urogenitalis traktus összetett fejlődési rendellenességeinek rekonstrukciójára. Ezt a tevékenységet támogatja az endoscopos és manometriás (üregi tükrözéssel és nyomásméréssel foglalkozó) rendelés (38886-os mellék).

Az osztály ágyai közül 7 elsősorban az egynapos sebészet céljait szolgálja. A leggyakoribb sebészeti kórképek (sérv, anyajegy, rejtett here, stb.) jelentős része ebben a gyógyítási formában kerül ellátásra.

Az osztály az év minden napján folyamatos, 24 órás ügyeleti ellátást ad, speciális esetek felvételére az év minden napján készen áll.

Az ajak- és szájpadhasadékos betegek komplex kezelését a Hasadékos Munkacsoport végzi (nővér-koordinátor: Kanyar Bernadett (06-72- 536-000/38841)

# GYERMEKSEBÉSZETI SZAKRENDELÉSEK

## SEBÉSZETI JÁRÓBETEG ELLÁTÁS

### Rendelő orvosok: A Sebészeti Osztály szakorvosai

### Asszisztens: [Háhlné Majdics Krisztina](https://app.pte.hu/tk/szemely.php?id=1002)

### Kanyar Bernadett

### Ihász Edit

### Titl Zsoltné

### Schmal-Wascer Lilla

### Szabó Bernadett

**Telefon:** 06-72- 536-000/38841, 38857

**Rendelési idő:** hétfő – csütörtök 8:00- 16:00

péntek 10:00-16:00

**Rendelés helye:** Ambulancia 8-as rendelő

**Rendelés idő előjegyzés, bejelentkezés alapján!**

A gyermeksebészeti szakrendelésen akut és krónikus sebészeti ellátás történik. A sürgős eseteket előrevesszük, egyébként a rendelésre telefonos időpont-egyeztetés szükséges!

## GYERMEKSEBÉSZETI SZAKRENDELÉS ÉS GONDOZÁS

### Rendelő orvosok: A Sebészeti Osztály szakorvosai

### Asszisztens: [Háhlné Majdics Krisztina](https://app.pte.hu/tk/szemely.php?id=1002)

### Kanyar Bernadett

### Ihász Edit

### Titl Zsoltné

### Schmal-Wascer Lilla

### Szabó Bernadett

**Telefon:** 06-72- 536-000/38841, 38857

**Rendelési idő:** hétfő – csütörtök 8:00- 16:00

péntek 10:00-16:00

**Rendelés helye:** Ambulancia 4-es rendelő

**Kizárólag előjegyzés, előzetes időpont-egyeztetés alapján!**

Időpontot a 06-72-536-000/38830-as vagy 38841-es mellékállomáson lehet kérni.

Ez a szakrendelés fogadja a klinikai felvételre jelentkező, gyermeksebészeti ellátást igénylő betegeket, illetve itt történik a műtét utáni gondozás végzése.

## FIZIOTHERÁPIA

A gyermeksebészeti osztály keretében működő fiziotherápián gyógytornász segíti a fekvőbetegek gyorsabb gyógyulását, valamint a járóbeteg- rendeléseken megfordult betegek rehabilitációját. A járóbetegek gyógytornája munkanapokon reggel 8.00 órától délután 14.00 óráig történik, időpont egyeztetés után. Érdeklődni a 38920-as melléken lehet.

# GYERMEK FÜL-ORR-GÉGÉSZETI SZAKAMBULANCIA

### Rendelő orvosok: Dr. Kovács Márton, tanársegéd

### Dr. Ráth Gábor, adjunktus

Dr. Gaál Veronika, tanársegéd

Dr. Kolozsvári Lilla, szakorvos

Dr. Bodzai Gréta, tanársegéd

**Asszisztens:** [Tóthné Bíró Ágnes Beáta](https://app.pte.hu/tk/szemely.php?id=1125), Jámbor Zsuzsanna, Keresztesné Bencsik Ildikó

**Telefon:** 06-72 -536-000 /38723, 38724

**Rendelési idő:** hétfő - péntek: 09:00 – 14:00

**Rendelés helye:** Ambulancia 15. számú rendelő

A szakambulancia fő feladata a műtéti előjegyzés, műtéti előkészítés, műtét utáni gondozás, osztályos felvételt igénylő betegek vizsgálata, a háziorvos által a klinika szakambulanciájára irányított betegek ellátása, gyermek-fülészeti konzíliumok adása az orvoslás bármely területéről.

A szakrendelés beutaló köteles, munkanapokon 8 és 15 óra között fogad betegeket. Akut beavatkozást igénylő eseteknél (fulladás, vérzés) soron kívül beutaló nélkül minden beteg rendelkezésére áll. A betegeket sürgősségi és nem érkezési sorrendben látjuk el, kérjük a megérkezést a betegbiztosítási kártya, beutaló beadásával jelezni.

Ügyeleti ellátás (15 és reggel 8 óra között) csak a klinikai ellátást igénylő esetekben (orr-, fül- és hörgő- és légcső-idegentestek, vagy műtét utáni vérzések, komolyabb sérülések) történik itt a klinikán, a „fülfájós”, akut fülészeti, orr- vagy torokpanaszokkal jelentkező betegeket ügyeleti időben a Pécsi Tudományegyetem Klinikai Központ Gyermekgyógyászati Klinikáján működő Háziorvosi Szolgálat (Pécs, Munkácsy M. u. 2.) látja el.

**VÁROSI GYERMEKFÜLÉSZETI SZAKRENDELÉS**

### Rendelő orvosok: Dr. Gaál Veronika, tanársegéd

Dr. Smatanová Katarína, szakorvos

**Asszisztens:** Kornfeld Gáborné

Nagy-Hrotkó Anett

**Telefon:** 06-72 -536-000/38779 vagy 06-72-502-442

**Rendelési idő:** hétfő 12:30 – 14:00

kedd – csütörtök 9:00-14:00

Audiológiai vizsgálat előjegyzés alapján: szerda 8:00-14:00

**Rendelés helye:** Pécs, József A. u. 1/a. („Pepsis” ház)

Minden fülészeti vizsgálathoz telefonos időpont egyeztetés szükséges. (Hétfőn 7:30-12:00 között, kedd-csütörtök 7:30-9:00 és 14:00-15:00 között tudjuk a hívásokat nagyobb eséllyel fogadni.)

Sürgős esetben (akut orrvérzés, idegentest, orr, fül trauma, mandula körüli tályog) időpont nélkül érkező betegeket látjuk el, szükség esetén a klinika fülészeti ambulanciájára további (osztályos felvételt igénylő vagy műtéti) ellátásra továbbküldjük.

## AUDIOLÓGIAI SZAKRENDELÉS

### Asszisztens: Nádas Andrea

**Telefon:** 06-72-536-000/33280, 06-72-504-209

**Rendelési idő:** hétköznapokon: 7:00 – 15:00

**Rendelés helye:** Pécs, Rákóczi út 2., Audiológiai Szakrendelő

Időpont kérési lehetőség: hétfő-péntekig 7:30-8:00 és 13:00-15:00 óra között

Előzetes időpont egyeztetés, beutaló szükséges.

Szakrendelésünkön elérhetőek mindazok a hallásvizsgálati lehetőségek, amik lehetővé teszik, hogy már újszülött kortól kezdve pontosan diagnosztizálni tudjuk a csecsemők, illetve gyermekek esetleges nagyothallását.

Szakrendelésünkön történik a halláscsökkenés gyanújával beutaltak vagy a védőnők által óvodában, iskolában kiszűrt gyermekek klinikai audiológiai vizsgálata, az újszülöttek objektív hallásszűrése, továbbá a hallássérült gyermekek rendszeres audiológiai gondozása.

**INTENZÍV OSZTÁLY**

### Osztályvezető: Dr. Rózsai Barnabás, adjunktus

Telefon: 06-72- 536-000/38797

### Főnővér: Antal Andrea

Telefon: 06-72- 536-000/61441, 38797

Ágyszám: 12

Az osztály feladatai:

1. A Gyermekklinikán folyó betegellátó munka (oncohaematológia, endocrinológia, neurológia, belgyógyászat, sebészet, csecsemő, fül-orr-gége, nephrológia, pulmonológia, infectológia osztályok) intenzív hátterének biztosítása.
2. Baranya, Somogy, Tolna vármegye súlyos állapotban lévő, intenzív ellátást igénylő betegeinek (pl. súlyos baleseti sérülés, koponyasérülések, koponyaűri vérzések, keringési- és légzési elégtelenséghez vezető kórképek, központi idegrendszeri betegségek, mérgezések stb.) ellátása.
3. A Dél-Dunántúlon a súlyos égési sérülést szenvedett gyermekek ellátása kizárólag osztályunkon történik.
4. Új feladatot jelent a csecsemő-gyermekkorban szívműtétet igénylő betegek műtét utáni ellátása.

Osztályunkon szülők és nagyszülők látogathatják a gyermekeket, de. 11 és du. 6 óra között, ez idő alatt igény szerint mindvégig a gyermekkel maradhatnak, azonban az osztály adottságai miatt egyszerre csak két személy.

14 éven aluliak számára a látogatás nem engedélyezett. Egyebekben a kifüggesztett házirend betartását kérjük.

Felvilágosítást telefonon csak szülőknek áll módunkban adni.

Előzetes egyeztetést követően korlátozott számban anyaszállás (étkezéssel) biztosítható, erre jelentkezni csak hétköznap de. 10-12 óra között lehetséges, és költségtérítéssel jár.

# „Dr. MESTYÁN GYULA”

**BEL-ENDOKRIN-DIABETES, NEFROLÓGIAI OSZTÁLY**

### Osztályvezető orvos: Dr. Erhardt Éva, egyetemi docens

Telefon: 06-72-536-000/38740

### Osztályvezető főnővér: Lázárné Kovács Ildikó

Telefon: 06-72-536-000/38742

Ágyszám: 15

Az osztály tevékenysége a következő feladatkörökből tevődik össze:

1. Teljes körű ellátás a pécsi és Baranya vármegyei diabeteses (cukorbeteg) gyermekek és serdülők részére.
2. Az osztály regionális tevékenységként (a város és a megye gyermeklakosainak ellátásán túlmenően) valamennyi növekedési (alacsony és magas termet), táplálkozási (kövérség és soványság), serdülési (korai vagy késői nemi érés, fejletlen külső nemi szervek, menstruációs zavarok, fokozott szőrnövekedés stb.) zavarban ill. hormonbetegségben (pajzsmirigy, mellékvese stb.) és anyagcserezavarban szenvedő gyermek kivizsgálását és kezelését végzi. (Ezen betegek gondozása részben az Endokrin, részben az Anyagcsere és hypertonia szakrendelésen történik.)

Konzíliáriusi feladatként vállalja a (nem Baranya vármegyei) nehezen beállítható és kezelhető diabeteses gyermekek, serdülők és fiatalok kezelését (a helyi gondozókkal közösen).

1. Az egész országra kiterjedően vezeti (a Magyar Gyermekdiabetes Epidemiológiai Munkacsoport tevékenységét összehangolva) a diabeteses gyermekek országos nyilvántartását.
2. Az egész ország területéről vállalja a súlyos vércukor-szabályozási zavarban (hypoglycaemia) szenvedő csecsemők és gyermekek kivizsgálását.
3. Egyéb, általános gyermek-belgyógyászati betegségek (pl. alacsony vagy magas vérnyomás, vérszegénység stb.) kivizsgálása és kezelése.
4. Teljes körű ellátás a pécsi és Baranya vármegyei nefrológiai beteg gyermekek és serdülők részére.
5. Az osztály regionális tevékenységként (a város és a megye gyermeklakosainak ellátásán túlmenően) biztosítja a dél-dunántúli régióban lévő nefrológiai betegek (nephrosis szindróma, akut és krónikus glomerulonephritis, vesekő, húgyúti fertőzés, akut és krónikus veseelégtelenség, vese transzplantáció után), az urológiai fejlődési rendellenességgel született, illetve a húgyhólyag tárolási és ürülési zavaraiban szenvedő gyermekek kivizsgálását, ellátását, majd a Nefrológiai szakrendelés révén az utókövetését.
6. A Gyermek Művese Részlegen történik a dél-dunántúli végstádiumú veseelégtelen gyermekek vesepótló kezelése (krónikus hemodialízis, illetve folyamatos ambuláns peritonealis dialízis).

# DIABETES SZAKRENDELÉS

### Rendelő orvosok: Dr. Erhardt Éva, egyetemi docens

Dr. Kozári Adrienne, klinikai főorvos

Dr. Stomfai Sarolta, szakorvos

**Szakasszisztens:** Cvenitsné Árkus Ágnes

**Dietetikus:** Baranyai Dóra

**Telefon:** 06-72-536-000/38711

**Rendelési idő:** hétfőtől csütörtökig 10:00-15:30, péntek 10:00-13:00

**Rendelés helye:** Ambulancia 9. számú rendelő

Gondozott pácienseinket előjegyzés alapján fél óránként, pontosan megadott időpontban rendeljük be.

# ENDOKRIN SZAKRENDELÉS

### Rendelő orvosok: Dr. Erhardt Éva, egyetemi docens

Dr. Kozári Adrienne, klinikai főorvos

Dr. Stomfai Sarolta, szakorvos

**Szakasszisztens:** Cvenitsné Árkus Ágnes

**Telefon:** 06-72-536-000/38711

**Rendelési idő:** hétfőtől csütörtökig: 7:30-10:00

pénteken: 8:00-10:00

**Rendelés helye:** Ambulancia 9. számú rendelő

Rendelés ideje előjegyzés alapján.

# NEFROLÓGIAI SZAKRENDELÉS

## Rendelő orvosok: Dr. Lakatos Orsolya, tanársegéd

## Dr. Nyikuly Kinga, szakorvos

## Dr. Hartmann Ágnes, szakorvos

## Dr. Pagáts Rebeka szakorvos jelölt

## Asszisztens: Mogyorósi Péterné, Dékány Gabriella

**Telefon:** 06-72-536-000/33510

**Rendelési idő:** hétfőtől - csütörtökig 09:00-15:00

pénteken 09:00-13:00

**Rendelés helye:** Ambulancia 2-es ajtó

A szakrendelésen történik a „Dr. Mestyán Gyula” osztályról elbocsátott és rendszeres ellenőrzést, gondozást igénylő nefrológiai betegek, praedialízis stádiumban lévő krónikus veseelégtelen gyermekek és vesetranszplantált gyermekek gondozása. A járóbetegként is kezelhető, illetve kivizsgálható gyermekek ellátását is a szakrendelés keretében végezzük. Itt történik az urológiai fejlődései rendellenességgel született gyermekek kivizsgálása, az esetleges műtéti beavatkozás utáni nyomon követése. A nappali vizelet inkontinencia és az alapellátásban már kivizsgált, de terápia rezisztens enuresis nocturna kivizsgálása, utókövetése. A visszatérő húgyúti fertőzésekkel küzdő gyermekek kivizsgálása és kontrollja is a szakrendelésen zajlik. A gondozás visszarendelés és előjegyzés alapján történik, orvosi beutalóval.

# GYERMEK TÚLSÚLY-ANYAGCSERE ÉS HYPERTONIA AMBULÁNS SZAKRENDELÉS

### Rendelő orvosok: Dr. Erhardt Éva, egyetemi docens

Dr. Bokor Szilvia, adjunktus

Dr. Stomfai Sarolta, szakorvos

**Asszisztens:** Éger Orsolya

**Dietetikus**: Mendl Edina,

**Gyógytornász**: Heidinger-Felső Regina

**Telefon:** 06-72-536-000/38725

**Rendelési idő:** hétfő, csütörtök 13:00-15:30,

kedd 8:00-12:00

szerda 8:00-10:00

**Rendelés helye:** Ambulancia 17. számú rendelő

Előzetes bejelentkezés és beutaló szükséges!

A PTE KK Gyermekgyógyászati Klinikára a városon és megyén kívül a Dunántúlról érkeznek a túlsúlyos, kövér, zsír-anyagcsere zavarban és magas vérnyomásban szenvedő gyermekek és serdülők. Vizsgálatukat elsősorban ambuláns módon (ABPM monitor, testösszetétel mérés, napi kalóriaszükséglet meghatározása), illetve pár napos osztályos felvétel keretében végezzük.

A kivizsgált gyermekeket gondozásba vesszük, és rendszeresen visszarendeljük, kontrolláljuk. Diplomás dietetikus és gyógytornász nyújt segítséget a helyes életmód kialakításában.

# NEUROLÓGIAI OSZTÁLY

### Osztályvezető orvos: Prof. Dr. Hollódy Katalin, egyetemi tanár

### Főnővér: Szentgyörgyvölgyi Emese

**Telefon:** 06-72-536-000/38796-os mellék

Ágyszám: 15

Az osztály fő profilja elsősorban a dél-dunántúli régióban élő idegrendszeri vagy lelki panaszoktól szenvedő 0-18 éves korú gyermekek vizsgálata és gyógyítása. A betegfelvétel elsősorban előzetes megbeszélés, előjegyzés alapján történik, de akut esetben természetesen azonnal is.

A neurológiai betegségek közül foglalkozunk az agyi eredetű görcsös állapotok (lázas görcs, alkalmi görcs, epilepszia), a veleszületett és szerzett központi idegrendszeri fejlődési rendellenességek és térfoglaló folyamatok vizsgálatával és gyógyításával. Ellátjuk a zárt koponya traumát elszenvedett betegeket. Vizsgáljuk az idegrendszeri tüneteket okozó aminosav-, szénhidrát- és zsír-anyagcserezavarokat, az izombetegségeket, a központi idegrendszer ereinek veleszületett és szerzett rendellenességeit. A megszületés idején bekövetkezett károsodások utóképeinek diagnosztizálása és kezelése is feladataink közé tartozik. Gyógyítjuk a központi idegrendszer különböző eredetű fertőzéses megbetegedéseit is.

# CSECSEMŐ-ÉS GYERMEK NEUROLÓGIAI

**SZAKRENDELÉS**

1. **Rendelő** **orvos:** Prof. Dr. Hollódy Katalin, egyetemi tanár

**Rendelési idő:** szerda: 8:30 – 14:00

### Dr. Péter István, szakorvos

### Rendelési idő: péntek 8:30-14:00

**Rendelés helye:** Neurológiai Gondozó, Neurológiai Osztály

**Asszisztens:** Borsos Jánosné

1. **Rendelő orvos:** Dr. Zsiborás Csaba, szakorvos

**Rendelési idő:** kedd, csütörtök 09:00-15:00

**Rendelés helye:** Ambulancia 3-as rendelő

**Asszisztens:** Szikszai Eszter

**Telefon:** 30/114-9927, Időpontkérés: hétfő 8-10, szerda 8-11:30, péntek 8-15

Előzetes bejelentkezés, illetve új betegeknél háziorvosi beutaló szükséges!

Mindkét rendelés szerves egységben működik a Neurológiai Osztállyal. A szakrendeléseken az osztályon kivizsgált és további rendszeres ellenőrzést igénylő gyermekek gondozását végezzük.

1. **Rendelő orvos:** Prof. Dr. Csábi Györgyi, egyetemi tanár

**Rendelési idő:** kedd 9:00-11:00

**Rendelés helye:** Pszichiátriai épület, földszint

**Asszisztens:** Szabóné Monok Márta

**Telefon:** 06-72-536-000/39064, 39065

Időpont kérés: hétfő, kedd, csütörtök 11:00-14:00

Előzetes bejelentkezés, illetve új betegeknél háziorvosi beutaló szükséges!

A neurológiai szakrendelésen az előzetesen a neurológiai osztályon kivizsgált betegek utógondozása folyik. Ezen kívül egyéb, területileg illetékes, nem akut, neurológiai betegségek kivizsgálása is történik területi illetékesség alapján.

# EEG LABORATÓRIUM

### Rendelésvezető: Prof. Dr. Hollódy Katalin, egyetemi tanár

### Asszisztens: Agátz-Ludvig Gabriella, Hegyi Edina

**Telefon:** 06-72-536-000/38717

**A rendelés ideje:** hétköznapokon 8:00 – 13:00

**Rendelés helye:** Ambulancia 11. számú rendelő

Előzetes bejelentkezés és szakorvosi beutaló szükséges.

Az EEG (elektroenkefalográf) az agy elektromos tevékenységét vizsgálja. A leggyakrabban agyi eredetű görcsök, központi idegrendszeri gyulladások, és térfoglaló folyamatok, anyagcsere-betegségek esetén alkalmazzuk. A vizsgálat fájdalmatlan. A gyermeknek kb. 20 percig kell nyugodtan feküdnie. A vizsgálatra frissen mosott, zselémentes hajjal, valamint fülbevaló nélkül jöjjön a gyermek. Csecsemők és kisgyermekek vizsgálatra való előkészítéséről telefonon készséggel adunk felvilágosítást.

**GYERMEK-ÉS IFJÚSÁGPSZICHIÁTRIAI OSZTÁLY**

**Osztályvezető**: Prof. Dr. Csábi Györgyi egyetemi tanár

**Főnővér**: Illés Judit

**Elérhetőség**: 72-536-000/39070, 39071

Ágyszám: 25

Ellátási terület: Baranya Somogy, Tolna vármegye

Az osztályon acut pszichiátriai betegek ellátása mellett párhuzamosan, előjegyzés alapján történik a pszichiátriai problémával küzdő gyermek kivizsgálása.

Az akut pszichiátriai betegek sürgősségi pszichiátriai ellátást igényelnek így felvételük telefonos bejelentés után azonnal lehetséges. Akut pszichiátriai esetként értékelhető a suicid krízis, pszichotikus állapotok, súlyos evészavar.

Előzetes időpont egyeztetés szükséges a kivizsgáláshoz az alábbi esetekben: magatartászavarok, ADHD, TIC-betegség, autizmus, szorongásos zavarok, hangulat zavarok, mentális retardáció, enuresis/ encopresis.

**GYERMEK- ÉS IFJÚSÁGSZICHIÁTRIAI AMBULÁNS RENDELÉS**

**Gyermek- és Ifjúságpszichiátriai Szakrendelés I.**

**Rendel:** Prof. Csábi Györgyi egyetemi tanár

**Rendelési ideje**: kedd: 11:00-16:00, csütörtök: 11:00 – 16:00

**Rendelés helye**: Pszichiátriai épület, földszint

**Asszisztens:** Szabóné Monok Márta

**Telefon:** 06-72-536-000/39064 39065

e-mail cím: [csabi.gyorgyi@pte.hu](mailto:csabi.gyorgyi@pte.hu)

**Gyermekpszichiátriai Szakrendelés II.**

**Rendel:** Dr. Nagy Edit

**Rendelési idő:** hétfő: 10:00 - 15:00-ig

szerda: 10:00 - 15:00-ig

**Rendelés helye:** Pszichiátriai épület, 2. emelet, 2-es ajtó

**Telefon:**72/536-000 (mellék: 39061, 39065)

e-mail cím: [nagy.edit@pte.hu](mailto:nagy.edit@pte.hu)

**Gyermekpszichiátriai Szakrendelés III.**

**Rendel:** Dr. Varga Eszter

**Rendelési idő:** hétfő: 13:00-16:00-ig

szerda: 10:00-16:00-ig

csütörtök: 10:00-16:00-ig

péntek: 13:00-16:00-ig

**Rendelés helye:** Pszichiátriai épület, 2. emelet,5-ös ajtó

**Telefon:** 72/536-000 (mellék: 39053, 39065)

e-mail cím: [varga.eszter@pte.hu](mailto:varga.eszter@pte.hu)

**Gyermekpszichiátriai Szakrendelés IV.**

**Rendel:** Dr. Papp-Hertelendi Renáta

**Rendelési idő:** hétfő: 13:00-15:00-ig

csütörtök: 13:00-15:00-ig

péntek: 11:00-16:00-ig

**Rendelés helye:** Pszichiátriai épület, 2. emelet,1-es ajtó

**Telefon:**72/536-000 (mellék: (39062, 39065)

e-mail cím: [hertelendi.renata@pte.hu](mailto:hertelendi.renata@pte.hu)

**Szakpszichológusok:**

**Telefonszám:** 06-72-536-000/38778

**Rendelés ideje:** hétköznap 8:00 – 17:00

**Rendelés helye:** Pécs, József A. u. 1. („Pepsis ház”)

Előzetes bejelentkezés szükséges.

A PTE KK Gyermekklinikára Dél-Dunántúl ellátási körzetén túl országos speciális ellátásra kijelölt feladataiból eredően a betegek kiterjedt körzetből érkeznek. A szakambulancián 2 gyermekpszichiáter mellett 2 klinikai szakpszichológus (H-K-Cs-P 8.00-13.00 óráig) általi szakvizsgálatra, pszichodiagnosztikára és terápiára nyílik lehetőség (egyéni és csoportterápia, család konzultációk), elérhető kórházpedagógus, szociális munkás. Az ambulancián történik az előjegyzett, osztályos felvételt igénylő pszichiátriai betegek első vizsgálata, a felvétel ügyintézése, itt történik a járóképes osztályos betegek szakvizsgálata, kezelése, a gyermekklinika különböző speciális fekvőbeteg osztályain és szakambulanciáin kezelt 0-18 éves gyermekek- és serdülők gyermekpszichiátriai és - pszichológiai konzíliumi szakellátása.

# ONKOHEMATOLÓGIAI OSZTÁLY

### Osztályvezető orvos: Dr Ottóffy Gábor, egyetemi docens

**Telefon:** 06-72-536-000/38769

### Osztályvezető főnővér: Szentesiné Szepesi Ágnes

**Telefon:** 06-72-536-000/38788

Ágyszám: 18

Az osztály 1977-ben jött létre a gyermekkori rosszindulatú daganatos betegségek gyógyítására, azóta Dél-Dunántúl Regionális Gyermekonkológiai Központjaként működik. Tizennyolc éves életkorig ellátja a rosszindulatú vérképzőrendszeri betegségekben és daganatos kórképekben szenvedőket.

Az osztályon évente átlagosan 35 új beteg felvétele és gyógyítása történik rosszindulatú betegség miatt. Az osztály feladata a még kétséges esetekben a daganatos betegség diagnózisának megállapítása vagy kizárása, valamint a daganatos betegségekben a gyógyszeres kezelés kivitelezése, a sebészi és sugárkezelés koordinálása. A kórképek többségében hosszú hónapokig, sokszor évekig tartó kezelésre van szükség, azonban ennek az időnek általában csak egy kis részét kell a gyermeknek az osztályon töltenie. A daganatos és leukémiás betegeken kívül a súlyos vérképzőszervi és véralvadási betegségek ellátása is az osztályon történik.

A terápiát közvetlenül követő időszakban a gyermekek rendszeres ellenőrzése, követése az osztály működéséhez szervesen kapcsolódó Onkohaematológiai Szakrendelésen történik. Utóbbi az osztály déli bejáratával szemben helyezkedik el, hétfőn, szerdán és pénteken délelőtt működik.

A már gyógyult gyermekek rendszeres ellenőrzése, követése az osztály működéséhez szervesen kapcsolódó Onkohaematológiai Gondozó által (Pécs, Nagyvárad u. 1.) történik. Az osztályon gyógykezelt gyermekeket szüleik és hozzátartozóik szabadon, korlátozás nélkül látogathatják. A daganatos gyermekek és édesanyjuk együttlétét segíti a Pécs-Normandia LIONS Club által működtetett szülőszállás. Az osztály működését a Tölösi Péter Alapítvány segíti hathatósan. A klinikán hosszabb időt töltő iskoláskorú gyermekek korrepetálása, tanítása kórházpedagógusok segítségével megoldott.

**GYERMEK ONKOHEMATOLÓGIAI GONDOZÓ**

### Rendelő orvos: Dr. Csernus Katalin, Dr. Vojcek Ágnes, Dr. Horváth Gábor, Dr. Leibinger Evelin

### Asszisztens: Huber Mária

**Telefon:** 30/347-1981

[onkologiagondozo@pte.hu](mailto:onkologiagondozo@pte.hu)

**Rendelési idő:** hétfő, kedd, csütörtök, péntek 8:00-13:00

**Rendelés helye:** Onkológiai Gondozó

7623 Pécs, Nagyvárad u. 1.

Tölösi Péter Alapítvány ház

A rendelés beutaló köteles! Előzetes időpont egyeztetés alapján történik.

A gondozó feladata a Gyermekklinika Onkohaematológiai Osztálya chemotherapiát követően a rendszeres felülvizsgálatok során az alapbetegség esetleges kiújulásának, a kezelés korai, illetve késői szövődményeinek korai felismerésére szolgáló diagnosztikus vizsgálatok elvégzése.

Mivel az onkohaematológiai osztály a Magyar Gyermekonkológiai és Gyermekhematológiai Társaság Dél-Dunántúli Decentruma, így a gondozó ellátási területe is ennek megfelelően Baranya, Tolna, Somogy, Zala vármegye. Ezen kívül a területi ellátás során haematológiai-onkológiai betegség gyanúja miatt diagnosztikus problémát jelentő gyermekek vizsgálatával is foglalkozik.

# GYERMEKKARDIOLÓGIAI SZAKRENDELÉS

### Rendelő orvosok: Dr. Masszi György, szakorvos

Dr. Környei Mária, főorvos

Dr. Nagy Péter, szakorvos

**Asszisztens:** Bencze Éva

Hazafi Tamásné

**Rendelési idő:** hétköznapokon: 9:00 – 13:00

**Rendelés helye:** Ambulancia 13. ajtó

**Telefon:** 06-72-536-000/38795 vagy 06-72-502-460

A Gyermekkardiológia szakrendelés látja el közvetlenül Baranya vármegye és közvetetten, mint magasabb szintű egyetemi klinika, Somogy és Tolna vármegye gyermekkardiológiai betegeit. Járóbeteg ellátás mellett a klinikán fekvő gyermekek szakvizsgálatát is ellátjuk.

A gyermekkardiológiai szakvizsgálatot, a háziorvos vagy a gyermekorvos javasolja, beutalót ír, ezt kérjük, minden esetben hozzák magukkal.

Sürgős kardiológia jellegű panasz esetén a sürgősségi ambulanciát keressék. Szükség esetén illetve munkaidőn kívül jelentkező akut kardiológiai probléma esetén a sürgősségi ambulancia vagy az intenzív osztály értesíti a gyermekkardiológust.

A járóbeteg ellátásra telefonos vagy személyes előjegyzés alapján kerül sor. Igyekszünk a vizsgálatokat pontosan kezdeni, de egy elhúzódó vizsgálat vagy új, sürgős beteg, csúszást okozhat.

Kérjük, csecsemő esetén hozzanak magukkal teát, cumit, illetve pelenkát. Az ambuláns rendelés a hét minden munkanapján 9-13 között történik, az előjegyzésnek megfelelően. Az orvosok rendelési beosztása változó, erről telefonon tájékozódhatnak.

Rutin gyermekkardiológiai vizsgálat során fizikális vizsgálat, EKG, és szívultrahang vizsgálat történik. Fájdalmas vizsgálat, kellemetlen beavatkozás nem történik, de a vizsgálat nyugtalan, ellenkező gyermek esetében csak korlátozottan végezhető el. Indokolt esetben végzünk kiegészítő 24 órás vizsgálatokat vérnyomás (ABPM) és EGK (Holter). A gyermekek hazamehetnek és másnap a megbeszélt időpontban a készüléket a rendelésen levesszük, az értékelést később végezzük, az eredményről írásos leletet adunk.

**FERTŐZŐ OSZTÁLY**

**Rákóczi út 2. F. épület, I. emelet**

### Osztályvezető orvos: Dr. Nyul Zoltán, adjunktus

**Telefon**: 06-72-536-000/33247

### Osztályvezető főnővér: Molnár Ilona

**Telefon:** 06-72-536-000/33248

Ágyszám: 15

A Gyermekklinika Rákóczi úti telephelyén működő osztályunk fő profilja a fertőző betegségben szenvedő 0-18 éves korú gyermekek vizsgálata és gyógyítása. Betegeink többnyire akutan, előjegyzés nélkül, háziorvosi beutalás alapján vagy a klinika más osztályairól történő átvétellel kerülnek felvételre.

A fertőző betegségek közül elsősorban azon kórképek ellátásával foglalkozunk, amelyek fertőzőképességük miatt elkülönítést vagy a kialakult szövődmények miatt kórházi felvételt tesznek szükségessé. Leggyakrabban osztályunkon gyógyítjuk a kiszáradással, anyagcserezavarral szövődött virális és bakteriális hasmenéses megbetegedésben, szövődményes bárányhimlőben, mononucleosisban szenvedő gyermekeket. A járványügyi okokból elkülönítést igénylő megbetegedések között osztályunk feladatai közé tartozik a fertőző májgyulladás, különböző fertőző légúti betegségek, influenza ellátása is. Foglalkozunk elhúzódó lázas betegségek, ismeretlen eredetű lázas állapotok valamint egyéb, tisztázatlan fertőző betegségek kivizsgálásával és kezelésével. Feladatunk továbbá a klinikai védőoltási szaktanácsadás, egyes esetekben a védőoltás beadásához osztályos háttér biztosítása. Dél-dunántúli regionális centrumként osztályunkon történik a veleszületett immunhiányos betegségben szenvedők immunglobulinpótló kezelése.

Osztályunkon betegeink megfelelő elkülönítését számos, kis ágyszámú (1-2 ágyas) kórterem biztosítja. Több kórterem áll rendelkezésre a gyermekek szülővel történő elhelyezésére. Az osztály jellegéből fakadóan azonban korlátoznunk kell a látogatás rendjét, amiről a személyzet és az osztályos házirend részletesen tájékoztat.

**IMMUNOLÓGIAI SZAKRENDELÉS**

**Rendelő orvos:** Dr. Mosdósi Bernadett

**Asszisztens:** Kozmáné Sabján Vivien

**Telefon:** 06-72 -536-000 /33270

**Rendelési idő:** hétfő, kedd, szerda 8:00-13:00

csütörtök 8:00-12:00

**Rendelés helye:** Pécs, Rákóczi út 2. F. épület, alagsor

A rendelés előjegyzés alapján történik. Beutalóköteles.

# TÜDŐGYÓGYÁSZATI OSZTÁLY

### Osztályvezető orvos: Dr. Péterfia Csaba, tanársegéd

Tel.: 06-72- 536-000/34110

### Osztályvezető főnővér: Benkőné Ferencz Krisztina

Tel.:06-72-536-000/34111

Ágyszám: 15

Az osztály regionális feladatot lát el. Itt történik a gyermekkori specifikus- és aspecifikus légúti betegségek, visszatérő, elhúzódó köhögések, fulladások, ismétlődő tüdőgyulladások, allergia, asthma kivizsgálása és kezelése, illetve indokolt esetben altatásos hörgőtükrözéses vizsgálatok elvégzése, többségében tervezett előjegyzés alapján. Az osztály profiljához tartozik a cisztás fibrózisos betegek intézeti ellátása, kivizsgálása is.

Erre az osztályra kerül felvételre 1 – 18 éves korig minden olyan beteg, aki lázzal, illetve láz nélkül jelentkező alsó- vagy felső légúti betegségben szenved (pl. tüdőgyulladás, hörghurut, gégegyulladás, szövődményes arcüreg- vagy fülgyulladás). Egységünkhöz tartozik az osztály működéséhez szervesen kapcsolódó Pulmonológiai Szakrendelés.

# TÜDŐGYÓGYÁSZATI SZAKRENDELÉS, GONDOZÁS

### Rendelő orvosok: Dr. Péterfia Csaba, Dr. Adonyi Mária, Dr. Békési Bernadett, Dr. Nagy Péter

**Asszisztensek:** Deákné Horváth Ildikó, Langné Rigó Anita

**Rendelési idő:** hétfő - csütörtök: 9:00-14:00

**Telefon:** 06-72-536-000/34113

**Rendelés helye:** Tüdőgyógyászati Osztály melletti szakrendelő

Az első kivizsgálás a légúti osztályon történik osztályos felvétel keretén belül, és az akut betegeket nem a gondozó látja el, belgyógyászati ambulanciára tudnak menni háziorvosi beutalóval!

A *gyermek tüdőgondozó*s feladatok ellátása is itt történik a régióban. Elmaradt BCG oltásokat adunk be előjegyzés alapján, és tbc kontakt szűrést végzünk előzetes időpont egyeztetés után.

A szakrendelésen történik a Pulmonológiai Osztályról otthonukba bocsátott krónikus betegek, volt koraszülöttek, allergiás, asthmás gyermekek gondozása, állapot felmérése, a szakorvosi javaslatok megújítása, valamint a cisztás fibrózisban szenvedő gyerekek rendszeres felülvizsgálata. *A szakrendelés, illetve a gondozás előjegyzés alapján, időpont egyeztetést követően történik.*

**SÜRGŐSSÉGI OSZTÁLY**

**Osztályvezető:** Dr. Tóth Gergely Péter, adjunktus

Telefon: 06-72-536-000/38798/

**Főnővér:** Hafner Ildikó

Telefon: 06-72-536-000/38798/38715

Ágyszám: 4

A Sürgősségi Osztály a járóbeteg ellátásért felelős szakrendelőkkel, elsősorban a Belgyógyászati Ambulanciával szoros egységben működik. Négy, jól felszerelt, monitorokkal ellátott ágy áll itt azon betegek rendelkezésére, akik *sürgős ellátást* igénylő állapotban érkeznek a klinikára.

Akár mentő szállítja, akár a szülő kíséri a gyermeket, amennyiben annak állapota egyszerű eljárással, esetleg otthonra felírt gyógyszerrel vagy tanácsadással nem rendezhető, úgy általában ezen a részlegen történnek meg az első, állapotstabilizálást célzó vizsgálatok és beavatkozások. Leggyakrabban *kiszáradás*, *légzési zavarok (pl. gégegyulladás, hörghurut, asztmás roham), koponyasérülés, hasi fájdalom,* különböző *mérgezések, görcsroham, mellkasi fájdalom* és *allergiás reakció* miatt kerülnek ide a gyermekek, de bármely más kórállapot is indokolttá teheti a felvételt. A jelenlegi előírások értelmében *minimum hat órát* kell az osztályon tölteni – sok esetben már ennyi idő is elég a beteg megfigyelésére, ami után biztonsággal hazaadható. Amennyiben azonban *maximum 24 óra* alatt sem oldódik meg az adott probléma, úgy a gyermek a betegségének megfelelő fekvőbeteg ellátó osztályra kerül tovább.

Osztályunk a hét minden napján, a nap 24 órájában nyitva áll és fogadja az ide érkező betegeket.

A *látogatási idő korlátlan*, és egy szülő folyamatosan a gyermek mellett tartózkodhat, akár az éjszaka folyamán is. (Sajnos azonban a szülő számára, helyszűke miatt, ágyat biztosítani nem tudunk.) Játékok, mesekönyvek, televízió próbálják meg kissé színesebbé tenni az itt eltöltendő időszakot, de természetesen a szülő is behozhatja a gyermek kedvenc játékát, könyvét, akár ágyneműjét. Szívesen vesszük, ha a gyermek számára szükséges pelenkát, tisztálkodószereket és pizsamát is behozzák. Napi étkezés a gyermekeknek biztosított, egyéb étellel-itallal kapcsolatban azonban mindig kérjék ki a nővér vagy az orvos tanácsát.

Egyes, az osztályon végzett beavatkozások illetve diagnosztikus vizsgálatok a hatályos törvények értelmében fizetéskötelesek: *véralkohol vizsgálat (4800Ft)*, *látlelet készítése és kiadása (3500Ft)*, *részeg személy detoxikálása (7200Ft)* és a *kábítószer hatása alatt álló gyermek ellátása (7200Ft)* az OEP által nem finanszírozott, ezt sajnos a szülőnek kell állnia. Kérjük könnyítsék meg munkatársaink számára az ezzel kapcsolatos adminisztrációt.

Az ellátás során felmerülő bármely egyéb kérdéssel, kéréssel kapcsolatban az osztály nővérei és orvosai készséggel állnak rendelkezésükre.

# FÜGGELÉK

### Csecsemőtáplálás

Az élet első esztendeje során az optimális táplálás biztosítása meghatározó fontosságú a csecsemő egészsége, megfelelő testi és szellemi fejlődése szempontjából. Az első életévben az egészséges csecsemő testsúlya hozzávetőlegesen megháromszorozódik. Az újonnan képződő szövetek felépítéséhez szükséges elemi építőköveknek megfelelő mennyiségben és arányban kell a csecsemő rendelkezésére állniuk.

Az egészséges csecsemő természetes és kívánatos táplálási módja az anyatejes táplálás. Az egészséges csecsemő szoptatásának biológiai akadálya csak kivételes esetben van, az anya vagy a csecsemő súlyos testi, vagy szellemi betegsége az esetek legfeljebb 1%-ában teheti lehetetlenné a szoptatást! Bár biológiailag minden egészséges anya képes lenne arra, hogy az egészséges csecsemőjét szoptassa, a fejlett országokban azonban számos társadalmi eredetű tényező csökkenti az anyák szoptatási kedvét és lehetőségét.

Kétségtelen tény ugyanakkor, hogy a tápszerrel táplált csecsemő szoptatott társához viszonyítva számos tekintetben hátrányos helyzetben van. Ezek a hátrányok részben a használt tápszer eltérő összetételéből, részben pedig a táplálás kivitelezésének különbözőségéből adódnak. Megfelelő gazdasági körülmények között a mesterséges táplálásnak a hátrányos következményei nem mutatkoznak meg a csecsemő testi fejlődésében. Azonban még jó gazdasági feltételek esetében is kimutatható a tápszerrel táplált csecsemőknek a szoptatottakéhoz viszonyítottan kis mértékben ─ legalábbis átmenetileg ─ lassúbb ütemű szellemi fejlődése. A kicsiny különbség egy-egy konkrét esetben ritkán mutatkozik meg, de csecsemők nagyobb csoportját vizsgálva statisztikai módszerekkel kimutatható. Összetett jelenségről van szó, ami minden bizonnyal nemcsak a táplálás módjával függ össze, hanem azt a szociokulturális családi hátteret is tükrözi, aminek alapján a szülők a szoptatás mellett vagy ellene döntöttek. A szellemi fejlődésben megmutatkozó előny mellett a szoptatott csecsemők kevésbé hajlamosak fertőzésekre, mint a tápszerrel tápláltak.

Minél rosszabb körülmények között él a család, annál drámaibb módon mutatkozik meg a szoptatásnak a tápszeres táplálással szembeni

előnye, hiszen a rossz életkörülmények között különösen előtérbe kerül a tápszer elkészítéséhez szükséges higiénés feltételek kérdése (csíramentes ivóvíz, sterilen tartható edények, a tápszer elkészítésében résztvevők személyi higiénéje). Ezeknek a feltételeknek a biztosítása sokkal nehezebb feladat, mint a biológiai tényezők által is védett anyamell tisztaságáról történő gondoskodás.

A szoptatás az anya-gyermek kapcsolat legszorosabb formája. A szoptatott csecsemő a fentebb részletezett biológiai előnyök mellett pszichés fejlődése szempontjából is előnyben van a tápszerrel táplált csecsemővel szemben.

**Otthoni teendők gyermekkori lázas állapot esetén**

**Útmutató szülőknek/gondviselőknek**

Országos Gyermekegészségügyi Intézet

### Bevezetés

Jelen kiadvány szülők/gondviselők részére igyekszik összefoglalni a lényeges tudnivalókat gyermekkori lázas állapot otthoni ellátása esetén. Az útmutató a Nyugat-Európában már elterjedt szülői tájékoztatók mintájára készült, adaptálva azt a hazai viszonyokra.

A gyermekkori lázas állapotok gyakorisága és a lázas állapotok ellátásával kapcsolatban szülők részére összeállított, sajtóban, interneten stb. keringő, sokszor ellenőrizetlen forrásból származó anyagok másrészt a láz kapcsán jelentkező szülői aggodalom, sokszor tehetetlenség egyaránt indokolttá tette, hogy egy hazai gyakorlati kiadvány segítsen az eligazodásban.

A kiadvány gyógyszeres kezelésről szóló részben elvekről írunk, dózisokról nem esik szó, tekintettel arra, hogy új készítmények is megjelenhetnek.

Lázcsillapítót manapság inkább csak közérzet-javítási célból adunk. Ennek biztosítására célszerű lehet otthon lázcsillapító gyógyszert tartani.

Az adagolással kapcsolatban az adott gyógyszer alkalmazási előírásának alapos elolvasására hivatkozunk, illetve konzultációt javaslunk a kezelőorvossal / gyógyszerésszel.

### A láz gyermekkorban

A láz gyermekkorban gyakran előforduló, emelkedett testhőmérséklettel járó állapot. Önmagában a láz a szervezet betegséggel szembeni védekezésének része, ezért akár hasznos is lehet. Megjelenése mégis sokszor aggasztó lehet a szülők/gondviselők számára, ezért gyakran fordulnak ilyenkor az orvoshoz. Szerencsére a lázas állapot az esetek túlnyomó többségében gyorsan és problémamentesen megoldódik, ezért az ügyeleten is legtöbbször otthoni ápolást javasolnak ilyenkor.

Előfordulhat azonban, hogy nem következik be a hamarosan várt javulás vagy esetleg állapotromlás észlelhető. Mindezek a ritka komplikációk komoly betegség vagy fertőzés jelei lehetnek, ezért ilyenkor mindig szükséges az orvoshoz fordulás! A lázas állapot emellett a szervezet számára fokozott

folyadékveszteséggel is jár, amit nagyon fontos pótolni a kiszáradás elkerülése céljából.

### A láz és a beteg állapotának súlyossága

A magasabb testhőmérséklet odafigyelést igényel. Ugyanakkor a láz mértéke vagy tartóssága legtöbbször önmagában nem alkalmas egy gyermek állapota súlyosságának megítéléséhez. Különösen igaz ez egészen fiatal csecsemőknél!

#### 6 hónaposnál fiatalabb csecsemő esetében láz ritkán jelentkezik. Ha mégis fellép, azt nagyon komolyan kell venni, mert akár súlyos betegség kísérőjele is lehet.

***3 hónaposnál fiatalabb csecsemő 38 oC-os vagy ennél magasabb láza, illetve 3-6 hónapos csecsemő 39oC–os vagy ennél magasabb láza kórházi kivizsgálást indokol!***

Csecsemőknél testhőmérsékletet legmegbízhatóbban a végbélben lehet mérni. Ilyenkor a testhőmérséklet megállapításához a lázmérő által mutatott értékből 0,5 oC-ot le kell vonni!

#### Hónaljban mért értékek:

**36-37 °C** normális testhőmérséklet

**37-38 °C** hőemelkedés

**38-39 °C** mérsékelt láz

**39-40,5 °C** magas láz

**40,5 °C felett** igen magas láz

#### Végbélben mért értékek:

**36,5-37,5 °C** normális testhőmérséklet

**37,5-38,5 °C** hőemelkedés

**38,5-39,5 °C** mérsékelt láz

**39,5-41 °C** magas láz

**41 °C felett** igen magas láz

### Első várható kérdések

Ha gyermeke lázas állapota miatt felhívja az orvosi rendelőt/ügyeletet, előre készüljön rá, hogy gyermeke általános egészségi állapotáról és egyéb tüneteiről is kérdezhetik. Ezekről tehát előre próbáljon meg minél pontosabban tájékozódni. Mindez azért fontos, mert sokszor ezek segíthetnek eldönteni, hogy elegendő –e az otthoni ápoláshoz tanácsot adni vagy azonnali orvosi vizsgálatra van-e szükség.

*Sürgős esetben* természetesen a mentők is hívhatók. Ha ezt az első ellátó orvos teszi, az nem feltétlenül azt jelenti, hogy gyermeke súlyos beteg. Sürgős további vizsgálatok is indokolhatják ezt, annak eldöntéséhez, hogy szükséges- e további speciális kezelés (és ha igen, akkor milyen kezelés a célravezető).

### A betegvizsgálat és a láz *okának* kiderítése

Az orvos annak érdekében vizsgálja meg gyermekét, hogy megpróbálják kideríteni a láz okát és, hogy kizárja súlyos betegségek/fertőzések lehetőségét. Ennek során a testhőmérséklet mellett megmérhetik a pulzusszámot és a légzésszámot, kereshetik pl. a kiszáradás jeleit is. Esetleg *vizeletmintára* is szükség lehet, húgyúti fertőzések kizárása céljából.

Előfordulhat, hogy még teljes kivizsgálással sem találják a láz okát azonnal.

#### Ha a láz oka nem ismert, antibiotikumot nem helyes adni!

A vizsgálat során dől el az is, hogyan tovább. A legtöbb esetben a lázas gyermekek otthon ápolhatók. Esetenként ilyenkor is szükség lehet azonban orvosi ellenőrzésre!

### Elérhetőség, további segítségkérés lehetősége

Azt is célszerű tisztázni, hogy ilyen esetben Önök telefonon vagy személyesen kapcsolatba tudnak-e lépni az egészségügyi szolgálattal a nap bármely szakában, beleértve az éjszakát is.

Saját elérhetőségüket is célszerű megadni (visszahívás lehetősége!)

Az egészségügyi személyzettől *tanácsokat kaphatnak* a figyelemfelkeltő tünetekről vagy a további segítségkérés lehetőségéről is, ezeket is érdemes tisztázni!

Csupán a gyerekek egy nagyon kis hányada igényel lázas állapot esetén kórházi felvételt illetve kivizsgálást.

### Hasznos kérdések az orvoshoz/védőnőhöz/nővérhez

* Hogyan tudom elviselhetőbbé tenni gyermekem számára a lázas állapotot?
* Mikor és hogyan érdemes segítséget kérni?
* hogyan ellenőrizheti gyermekét éjjel is, ha szükséges

### Otthoni ápolás

A legtöbb lázas gyermek ápolható otthon. Ilyen esetekben is lényeges azonban tisztázni, mely esetekben és hogyan lehet szükség szerint további segítséget kérni! Jelezze azt is, ha nem megoldható az otthoni ápolás.

### Lázcsillapítás

Egyes gyógyszerek (lázcsillapító szerek), pl. a paracetamol és az ibuprofen megkönnyítik a láz elviselését és egyben csillapítják is azt. Az ibuprofen gyulladáscsökkentő hatása is segít. Ugyanakkor ezek a szerek nem gyógyítják meg magát a lázat kiváltó betegséget és lázgörcs kivédésére sem alkalmazhatók.

A lázcsillapító gyógyszerek lázcsillapításra és a beteg komfortérzetének javítására szolgálnak. Ilyen célból *l*ázas betegnek nyugodtan adhatók, ha más kizáró ok nincs (pl. allergia az adott szerre). Egyszerre azonban nem adható a kétféle lázcsillapító! Viszont ha az egyik nem segített, később adható a másik.

Lázcsillapítók esetén, akárcsak más gyógyszerek esetében is, a gyógyszer- túladagolás veszélyének elkerülése céljából mindig figyelmesen olvassa el a betegtájékoztatót vagy kérdezze meg kezelőorvosát további információkért!

Az utóbbi évtizedben *a fizikális lázcsillapítást* sok kritika érte, főleg a kellemetlen szubjektív élmények miatt. Sok helyen nem is javasolják ezért ezt a módszert. Ugyanakkor magas láz esetén a kíméletes, mértékkel, óvatosan alkalmazott, tolerálható fizikális hűtés gyógyszeres lázcsillapítással kombináltan hatásos lehet, magas láz esetén. Alkalmazása megkímélheti a szervezetet a gyógyszerek sokszor fölöslegesen gyakori adásától is.

Gyermek számára a *kíméletesen végzett hűtőfürdő* jelentheti a legkevesebb szubjektív kellemetlenséget. A didergést mindenképpen el kell kerülni, mert akadályozza a hő leadását.

Segíthet, ha az aktuális testhőmérsékletű (tehát nem hideg!) fürdővizet lassan, óvatosan hűtjük, amíg nem kellemetlen, de 31o C alá ilyenkor se hűtsük a vizet! Gyakran kavargassuk, és a kellemesen langyos vízzel locsolgassuk a gyermek testét.

#### Soha ne alkalmazzunk jéghideg vizet! Soha ne hagyjuk egyedül a lázas gyermeket a fürdőkádban!

Hatásosabb a hűtés, ha csak mellig ér a víz, és a szabadon maradó testfelületet locsolgatjuk az összekevert vízzel folyamatosan, mintha nyakig érő vízbe ültetjük bele a gyermeket.

#### Ne folytassuk a hűtést, ha a testhőmérséklet már 38 oC -ra csökkent!

*Szívbeteg gyermek* kíméletes hűtőfürdőztetése csak nagyon óvatosan és természetesen csakis szoros felügyelet mellett végezhető!

Fokozódó kékülés (cianózis), a keringészavar tüneteinek erősödése, didergés, vacogás fokozódása esetén a borogatást azonnal abba kell hagyni, mert ilyen esetekben a várttal ellenkező hatást válthatunk ki.

Ilyenkor a beteg testét szárazra kell törölni, és egy ideig kitakarva kell hagyni. Lázas gyermek betakarásakor kerüljük a vastag takarókat, paplant, mert ezek a hőleadás akadályozásával hőpangást okozhatnak, és nem megy le a láz.

### Milyen egyéb tanácsokat adhat az orvos:

* Rendszeresen itassa gyermekét (ha szoptatja, az anyatej a legjobb), hogy a folyadékvesztést, kiszáradást elkerüljék
* Figyeljen a kiszáradás jeleire (száraz száj, lepedékes nyelv, könnyek hiánya, aláárkolt szemek, besüppedt kutacs (kutacs: a kis kerek puhaság a csecsemő feje tetején), kevesebb vizelet.
* Bíztassa gyermekét a további ivásra, ha kiszáradás jeleit észleli. Probléma esetén kérjen újra tanácsot!
* Hogyan azonosíthat „nem halványodó bőrkiütéseket” (azaz olyan bőrkiütéseket, amelyek nyomásra nem tűnnek el) \* gyermeke testén?
* Közösségbe ne menjenek lázasan!
* Ne öltöztesse alul/túl gyermekét!
* Ne alkalmazzon hideg/jeges fürdőt/lepedőbe csavarást!

\*üvegpohár teszt

Szorítson finoman egy üvegpoharat a bőrkiütéshez- ha a poháron keresztül nézve a kiütés nem halványodik el akkor beszélünk „nem halványodó kiütésről”- **ha ilyet észlel, azonnal beszéljen orvossal!**

### További azonnali segítség kérése szükséges ha:

* A gyermekén „nem halványodó” bőrkiütést észlel bármikor a betegség során
* Ha gyermeke görcsöl
* Gyermeke aluszékonysága fokozódik,
* Gyermeke nem ébreszthető,
* Gyermekén a kiszáradás tüneteit észleli, akár itatás ellenére is
* Újabb szokatlan tünetek jelentkeznek
* gyermeke általános állapota rosszabbodik
* A láz több mint 3 napja tart
* Ha nem megoldott az otthoni gyermekápolás

### Lázgörcs:

A lázgörcs a 6 hónapos-6 éves gyermekek legalább 3%-ában jelentkezhet láz kapcsán

### Teendők lázgörcs esetén:

* Maradjon nyugodt
* Ha lehet, jegyezze fel a görcs kezdetét és végét!
* Maradjon a gyermek mellett,
* Fordítsa a gyermeket oldalára
* Távolítson el minden veszélyes tárgyat a gyermek közeléből pl. éles sarkú bútorokat
* Helyezzen a gyermek feje alá puha alátétet, nehogy beüsse a fejét a padlóba
* Ne adjon szájon át semmit a gyermeknek
* Konzultáljon orvossal

### Orvos azonnali hívása indokolt, ha a görcs

* Gyermeke első görcse
* 5 percnél tovább tart illetve
* Ha gyermeke közben vízben volt és ezalatt nehézlégzése alakult ki
* Ha fejsérülést szenvedett a gyermek
* Ha a gyermek légzése a görcs után nem rendeződik vagy ha ajkai továbbra is kékek maradnak
* Ha bizonytalan annak megítélésében, rendeződött-e gyermeke állapota a görcs elmúltával.

**Jegyezze föl!**

**Gyermekorvosi ügyelet elérhetősége**

**Cím: 7623 Pécs, József Attila utca 7.**

**Telefon: 06-72-536-000**

***A Gyermekgyógyászati Klinikával összefüggésben működő alapítványok***

1. A Baranyai Vesebeteg Gyermekekért Alapítvány (Nephrológia)  
   adószám: 18322075-1-02  
   ügyvivő: Dr. Nyikuly Kinga
2. A Gyermekklinika Fülészetéért Alapítvány (Fülészet)  
   adószám: 18314023-1-02

számlaszám: 50800111-11051873

ügyvivő: Dr. Ráth Gábor

1. Ajak- és Szájpadhasadékos Gyermekekért Alapítvány (Sebészet)  
   adószám: 18313802-1-02

számlaszám: 11731001-20105372  
ügyvivő: Dr. Vástyán Attila

1. Alapítvány a Diabeteses Gyermekekért és Fiatalokért (Endokrinológia)  
   adószám: 19032344-1-02

számlaszám: 50400113-11000932  
ügyvivő: Cvenitsné Árkus Ágnes

1. Csecsemő- és Kisded Alapítvány (Belgyógyászat)

adószám: 18319372-1-02

számlaszám: 11731001-20106940

ügyvivő: Kocska Orsolya

1. Epilepsziás Gyermekekért Alapítvány (Neurológia)  
   adószám: 18303401-1-02

számlaszám: 10300002-24625690-00003285  
kuratórium elnöke és ügyvivő: Dr. Hollódy Katalin

1. Életmentő Gyermek-Intenzív Alapítvány (Intenzív)  
   adószám: 18308839-1-02

számlaszám: 11731001-20147758  
ügyvivő: Demeterné Medve Éva

1. Könnyebb LÉLEKzetért Alapítvány (Pulmonológia)  
   adószám: 18323791-1-02

ügyvivő: Dr. Nyul Zoltán

1. Szívbeteg Gyermekekért Alapítvány (Kardiológia)  
   adószám: 18306590-1-02

számlaszám: 11100207-18306590-10000001

ügyvivő: Dr. Nagy Éva

1. „Tölösi Péter” Alapítvány a leukémiás és tumoros megbetegedésű gyermekek gyógyításáért (Onkológia)  
   adószám: 19031518-2-02

számlaszám: 10402427-24213529-00000000

ügyvivő: Sallai Adrienn

1. Tudásunkkal a Gyermek-betegellátásért Alapítvány (ápolók)  
   adószám: 18319389-1-02

számlaszám: 10940000-00000014-87320001

kuratóriumi elnök és ügyvivő: Dombai Zsoltné

1. Visszatérés Alapítvány – Pintér András Gyermeksebészet (Sebészet)  
   adószám: 19028884-1-02

számlaszám: 11992000-02500300  
ügyvivő: Dr. Vajda Péter

1. Eurakvilo Gyermekonkológiai és Gyermekhospice Közhasznú Alapítvány (Onkológia)

adószám: 18215962-1-02

számlaszám: 10300002-10531950-49020012

ügyvivő: Farkas Éva

1. Sürgi Kapitány – Dél-Dunántúli Gyermekek Sürgősségi Ellátásáért Alapítvány (Sürgősségi)

számlaszám: UniCredit Bank 10918001-00000110-89630011

ügyvivő: Dr. Balogh Réka